
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS 
        415300 - Marghita,  jud. Bihor,                                                    telefon : +40259362001

        Calea Republicii,  nr.1,                                                                                +40359409977

        Cod fiscal 4348947                                                                       fax: +40359409982

e-mail:primaria@marghita.ro
Serviciul buget-contabilitate, salarizare, resurse umane
Nr. 14424 din 11.12.2023
RAPORT DE SPECIALITATE
privind modificarea Organigramei, a Statului de funcții, a Regulamentului de organizare și funcționare al aparatului de specialitate al primarului Municipiului Marghita şi a celorlalte instituţii subordonate 
Având în vedere: 

- Obligația de a pune în aplicare măsurile adoptate prin Legea nr.296 din 26 octombrie 2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, respectiv prevederile art.XVI – XXI – Măsuri economico-financiare referitoare la autoritățile/instituțiile publice din actul normativ susmenționat referitoare la:

· reducerea numărului de posturi;
· desfințarea funcțiilor de șef birou, concomitent cu desfințarea structurilor organizatorice care funcționează ca birouri, cu obligativitatea ca structura organizatorică să respecte următoarele cerințe minimale de posturi de execuție:

· pentru constituirea unui serviciu este necesar un număr de minimum 10 posturi de execuție,

· pentru constituirea de direcții este necesar un număr de minimum 20 posturi de execuție;
- diminuarea numărului total al fucțiilor publice de conducere din cadrul autorității sau instituției publice, cu excepția funcțiilor publice de secretar general, de la maximum 12% la maximum de 8% din numărul total al posturilor aprobate;
- Organigrama și Statul de funcții ale aparatului de specialitate al primarului Municipiului Marghita aprobat prin Hotărârea Consiliului Local al Municipiului Marghita nr. 192 din 26.09.2023, Adresa nr.5670/23.05.2023 a Instituției Prefectului Județul Bihor cu privire la stabilirea numărului maxim de posturi pentru anul 2023 și adresa Agenției Naționale a funcționarilor publici nr.49783/2023 înregistrată la Municipiul Marghita sub nr.13597/21.11.2023;

- Adresa nr.5670/23.05.2023 a Instituției Prefectului Județul Bihor cu privire la stabilirea numărului maxim de posturi pentru anul 2023, conform căreia numărul maxim de posturi stabilit de prefect potrivit pct. 1 din anexa la OUG nr. 63/2010 pentru anul 2023, este de 155 de posturi;

Luând în considerare:

- prevederile art.XVII alin.(8) și ale art.XVIII din Legea nr.296 din 26 octombrie 2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, conform căruia ”Numărul maxim al posturilor corespunzător fiecărei unităţi/subdiviziuni administrativ-teritoriale, stabilit potrivit art. III alin. (8^1) din Ordonanţa de urgenţă a Guvernului nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările şi completările ulterioare, şi pct. 1 din anexa la respectiva ordonanţa de urgenţă se reduce cu 10% începând cu data de 1 noiembrie 2023”, respectiv numărul de posturi la nivelul UAT Marghita la care se aplică reducerea de 10% este de 106 posturi (număr stabilit conform OUG. nr. 63/2010, cu modificările și completările ulterioare), ca urmare se reduc un număr de 11 posturi vacante;
- Articolul XVIII din  Legea nr. 296 din 26 octombrie 2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare care prevede: ”(1) Începând cu data de 1 noiembrie 2023 prevederile art. 63 alin. (1), art. 390 alin. (1) lit. h) din Ordonanţa de urgenţă a Guvernului nr. 57/2019, cu modificările şi completările ulterioare, precum şi pct. 8 de la lit. B de la pct. I din anexa nr. 5 la acelaşi act normativ se abrogă.(2)  Personalul încadrat în funcţia publică de şef birou beneficiază de toate drepturile legale odată cu eliberarea din funcţia publică, inclusiv prin ocuparea, în condiţiile legii, a unei funcţii publice de conducere ierarhic superioare corespunzătoare vechimii, studiilor de specialitate sau a unei funcţii publice de execuţie vacante corespunzătoare vechimii, studiilor de specialitate de comun acord cu conducerea entităţii publice din care face parte. Dacă nu există o funcţie publică vacantă corespunzătoare, postul ocupat de acesta se transformă în funcţie publică de execuţie care corespunde studiilor de specialitate şi vechimii în specialitatea funcţionarului public de conducere, de regulă, la nivelul structurii de organizare din care a făcut parte acesta. Funcţia publică de conducere de şef birou poate fi transformată într-o funcţie publică de conducere superioară cu încadrarea în normativul de personal şi procentul de funcţii de conducere prevăzute de prezenta lege şi personalul cu funcţie publică de şef birou o poate ocupa cu acordul acestuia, dacă personalul care a deţinut funcţia publică de şef birou îndeplineşte condiţiile de vechime, experienţă şi studii de specialitate prevăzute de lege pentru acea funcţie publică de conducere.(3)  Odată cu desfiinţarea funcţiei publice de şef birou se desfiinţează şi structurile organizatorice care funcţionează ca birouri. Personalul angajat în cadrul acestor structuri de birouri îşi păstrează drepturile salariale în vigoare la data desfiinţării structurilor organizatorice de birouri şi este preluat în alte structuri organizatorice odată cu aprobarea noilor organigrame.(4)  Persoana care ocupă funcţia publică de şef birou se menţine în această funcţie până la aprobarea noilor organigrame, state de funcţii, regulamente de organizare şi funcţionare, păstrându-şi drepturile salariale în vigoare la data intrării în vigoare a prezentei legi. Personalul încadrat în cadrul biroului exercită atribuţiile prevăzute în fişa postului şi în regulamentul de organizare şi funcţionare până la data aprobării noilor organigrame.(5) Prevederile alin. (2) se aplică şi structurilor teritoriale organizate ca birouri/servicii care beneficiază de autonomie funcţională, prin care se desfăşoară activităţi de uz şi interes public la nivel teritorial, şi se află în coordonarea/ subordonarea/autoritatea unui ordonator de credite, prin reorganizarea acestora ca servicii teritoriale având normativul de personal, prin excepţie de la prevederile art. XX alin. (2), aprobat prin memorandum aprobat în Guvernul României, la propunerea ordonatorilor principali de credite, fără ca reorganizarea să conducă la creşterea cheltuielilor de personal la nivelul ordonatorului de credite în subordinea/coordonarea/ autoritatea căruia se află acestea.(6)  Măsurile privind reorganizarea structurilor funcţionale ca urmare a aplicării prevederilor prezentului articol, inclusiv organigramele, statele de funcţii, regulamentele de organizare şi funcţionare se aprobă, în condiţiile legii, până la data de 31 decembrie 2023”;

Luând act de:

- Referatul de aprobare al Primarului Municipiului Marghita nr14.423 din 11.12.2023 în calitate de inițiator al proiectului de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate, se propune modificarea Organigramei și a Statului de funcții ale aparatului de specialitate al primarului Municipiului Marghita.

În baza prevederilor:

-    art.XVII alin.(8), art.XVIII și art.XX din Legea nr. 296 din 26 octombrie 2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare;

- Art.5 lit.hh), art.6, art.84 alin.(3) și alin.(4), art.129 alin.(1), alin.(2) lit.a), alin.(3) lit.c), art.136, art.154, art.155 alin.(1) lit.b) și c), alin.(3) lit.b), alin.(4) lit.a), art.370 alin.(2), art.391, art 408, art.409, art. 413, art.414, art.518 alin.(1), alin.(2), alin.(6) și alin.(7)  din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare;

- Legii – cadru nr.153/2017 privind salarizarea personalului plătit din fonduri publice, cu modificările și completările ulterioare;

- Legii nr.273/2006 privind finanțele publice locale, cu modificările și completările ulterioare;

- O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare; 


- O.U.G. nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;


- Legii contenciosului administrativ nr.554/2004, cu modificările și completările ulterioare;

- Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Pentru aplicarea art.196 alin.(1) lit.a) din OUG nr.57/2019 privind Codul Administrativ, cu modificările și completările ulterioare;
PROPUN:

Modificarea Organigramei, a Statului de funcții, a Regulamentului de organizare și funcționare al aparatului de specialitate al primarului Municipiului Marghita şi a celorlalte instituţii subordonate, după cum urmează:
1. Desființarea din cadrul Serviciului administrație publică locală - Compartimentul informare publică a postului vacant de inspector, clasa I, grad profesional superior;
2. Desființarea din cadrul Direcției tehnice - Compartimentul protecția mediului a postului vacant de inspector,clasa I, grad profesional debutant;
3. Desființarea din cadrul Compartimentului audit a postului vacant de auditor, clasa I,  grad profesional superior;
4. Desființarea din cadrul Serviciul administrare ștrand, parcări a 8 posturi vacante, respectiv:

- 1 post vacant contractual de referent-salvamar, M, grad IA, compartiment ștrand,
- 1 post vacant contractual de referent-salvamar, M, grad II, compartiment ștrand,
- 2 posturi vacante contractuale de muncitor calificat, M/G, grad III, compartiment ștrand,
-  2 posturi vacante contractuale de paznic, M/G, compartiment ștrand,
- 1 post vacant contractual de referent-salvamar, M, grad IA, compartiment bazin didactic,

-  1 post vacant contractual de referent, M, grad IA, compartiment bazin didactic;
5. Reorganizarea Biroului Poliția Locală la nivel de serviciu, care se va denumi Serviciul Poliția Locală, conform art.391 alin.(3) lit.(a) din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare, astfel:
· Se reorganizează Biroul Poliția Locală la nivel de Serviciu, astfel că funcția publică ocupată de șef birou devine Șef serviciu (funcționarul public care ocupă funcția de șef birou îndeplinește condițiile de vechime și studii de specialitate prevăzute de lege pentru funcția de conducere de șef serviciu), fiind informat în acest sens și numit în funcția de șef serviciu, conform art.518 alin.(1), alin.(2) din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare, astfel  Serviciul Poliția Locală va avea următoarea structură: 
· Compartiment rutieră având în componență 1 post polițist local clasa I grad profesional asistent – post ocupat și 1 post polițist local clasa III grad profesional principal – post ocupat, posturi preluate de la Biroul Poliția Locală;

· Compartiment ordine publică având în componență 1 post vacant de polițist local clasa I grad profesional debutant - post vacant, post preluat de la Biroul Poliția Locală;
· Compartiment disciplina în construcții având în componență 1 post polițist local clasa I grad profesional asistent - post ocupat, post preluat de la Biroul Poliția Locală; 
· Compartiment afisaj stradal având în componență 1 post vacant de polițist local clasa I grad profesional debutant- post vacant, post preluat de la Biroul Poliția Locală;
·  Compartiment cerșetorie având în componență 1 post vacant de polițist local clasa I grad profesional debutant- post vacant, post preluat de la Biroul Poliția Locală;

· Compartiment control comercial având în componență 1 post polițist local clasa I grad profesional superior - post ocupat, post preluat de la Biroul Poliția Locală;

· Compartiment protecția mediului având în componență 1 post polițist local clasa I grad profesional asistent - post vacant, post preluat de la Biroul Poliția Locală;
· Compartiment paza bunurilor având în componență 2 posturi contractuale de portar M/G, posturi ocupate, preluate de la Biroul Poliția Locală;
6. Modificarea denumirii Compartimentului administrativ, din cadrul Direcției tehnice, în Compartiment întreținere, funcționare, pentru o mai bună evidențiere a atribuțiilor și responsabilităților personalului din cadrul compartimentului;
7.Îndreptarea erorilor de redactare care s-au produs în documentele care au stat la baza adoptării Hotărârii Consiliului Local al Municipiului Marghita nr.192/26.09.2023, respectiv:
· Denumirea funcției publice de execuție vacantă de inspector informatică și adm. rețea, clasa I, grad profesional principal din cadrul Serviciului public comunitar local de evidență a persoanelor va fi corectată, conform art.392 alin.(1) din Codul administrativ și a Listei cuprinzând funcțiile publice – Anexa nr.5, pct. I, lit.C, subpct.1 din Codul administrativ, cu modificările și completările ulterioare, în ”inspector clasa I, grad profesional principal”
· Păstrarea noii funcții publice de execuție vacantă de ”inspector” înființată în cadrul Serviciului public comunitar local de evidență a persoanelor, așa cum reiese și din statul de funcții, prin îndreptarea erorii de redactare din Referatul de aprobare nr.11050/2023 cum corect este ca fiind înființată în cadrul Serviciului public comunitar local de evidență a persoanelor și nu ,,în cadrul Compartimentului Informatică” cum din eroare s-a trecut;
· Corectarea în tabelul centralizator al statului de funcții, în ceea ce privește numărul total al funcțiilor publice unde a intervenit o eroare la calculul și redactarea acestuia, corect fiind un număr de 61 funcții publice de execuție, respectiv un total de 71 de funcții publice. 

În urma modificărilor de mai sus în structura instituției, activitatea acesteia nu va avea de suferit. 
În urma modificărilor prezentate mai sus, numărul total de posturi în cadrul instituției va fi de 191, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu OUG nr.63/2010, comunicat de Instituţia Prefectului a Judeţului Bihor prin Adresa nr.5670/23.05.2023, ținând cont că potrivit art.III alin. (2) din O.U.G. nr.63/2010, numărul maxim de posturi nu se aplică şi capitolelor bugetare «Învăţământ» finanţat din bugetele locale, «Cultură» instituţiilor şi companiilor de spectacole sau concerte înfiinţate prin hotărâri ale autorităţilor deliberative ale unităţilor administrativ-teritoriale, organizate în temeiul Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările şi completările ulterioare, şi care funcţionează în subordinea consiliilor locale sau judeţene respective, şi nici capitolelor bugetare «Sănătate», «Asigurări şi asistenţă socială» şi «Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective», aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr.51/2006, republicată, cu modificările şi completările ulterioare, indiferent de sursa de finanțare.

Toate modificările se regăsesc în Organigrama, Statul de funcții și Regulamentul de organizare și funcționare a aparatului de specialitate al primarului Municipiului Marghita şi a celorlalte instituții subordonate - Anexa nr. 1, Anexa nr.2 și Anexa nr.3 la proiectul de hotărâre.

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este oportună întocmirea unui proiect de hotărâre în vederea privind modificarea Organigramei, a Statului de funcții, a Regulamentului de organizare și funcționare al aparatului de specialitate al primarului Municipiului Marghita şi a celorlalte instituţii subordonate. 

               Șef serviciu,

          Viorica  BERETEU                                                                         










 Întocmit, 










Inspector, 
                                                                                              Ana NISTOR

